Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: (3) bekezdése – 2005. június 1-jei hatállyal – módosította a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 19. § (2) bekezdését. A módosítás egyértelmûvé teszi
Paragraph Index: 1344

19. § (2) bekezdését folyamatban levõ ügyekben. Az AB esetjogában ugyanis a normából fakadó visszaható hatályú alkalmazási kötelezettség vagy lehetõség megállapítása – a büntetõjogi szabályokat leszámítva – önmagában nem ok az alkotmányellenesség megállapítására. Az AB szerint a visszamenõleges jogalkotásból nem következik alkotmányellenesség, ha a jogalkotó úgy dönt, hogy a jogszabály hatálybalépését követõen az azt megelõzõ idõszakra teljesítendõ kötelezettségek csak akkor – és abban a mértékben – alkalmazhatók, amennyiben összességükben nem terhesebbek, mint a korábban hatályos rendelkezések.1 Ugyancsak nem vezet alkotmányellenességre, ha a jogszabály visszamenõlegesen rendelkezik ugyan, de ennek kihatása – a kötelezettség teljesítése – a jogszabály hatálybalépése után következik be.2 Ez utóbbi esetben – fõszabály szerint – sem változtathatja meg hátrányosan a jogszabály a korábbi cselekmények jogi megítélését. (Ezen túlmenõen a korábbi szabályok szerint lezárt jogviszonyokba is – kivételesen – alkotmányosan be lehet beavatkozni, ha azt a jogbiztonsággal konkuráló más alkotmányos elv elkerülhetetlenné teszi, és ezzel nem okoz az elérni kívánt célhoz képest aránytalan sérelmet.3) Végül nem alkotmányellenes a visszaható hatályú szabályozás a kizárólag jogot megállapító, jogot kiterjesztõ, kötelezettséget enyhítõ vagy más, a jogszabály valamennyi címzettje számára a korábbi szabályozásnál egyértelmûen elõnyösebb rendelkezést tartalmazó jogszabályok esetében. Álláspontom szerint az Avtvm. módosításának folyamatos ügyekben való bírói alkalmazása ez utóbbi esetkör alá vonható, mégpedig az állam és az egyén között fennálló jogviszonyban (közérdekû adat iránti igény teljesítése), amikor is az AB szerint a törvényhozó, illetve a jogalkalmazók – szemben a lezárt jogviszonyokkal és az egyének közötti jogviszonyokkal – nagyobb mozgástérrel rendelkezik a visszaható hatályú jogalkotásra, illetve jogalkalmazásra. A fentiek alapján nincs az Alkotmány 2. § (1) bekezdésébõl következõ akadálya annak, hogy akár az alsóbb bíróságok, akár a Legfelsõbb Bíróság ne csak az Avtvm. hatálybalépését követõen indult ügyekben, hanem a folyamatban levõ ügyekben is alkalmazzák az Avtv. 2005. június 1-jei hatállyal módosított 19. § (2) bekezdését, amelynek alapján a közérdekû adat közzététele nem mentesíti az adott szervet az alól, hogy erre irányuló egyedi adatigénylés esetén az Avtv.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes